**KOMMUNALE STIMULERINGSMILDER TIL BOLIGBYGGING I IBESTAD KOMMUNE**

1. Bakgrunn

Ibestad ønsker å få tilflytning til kommunen og samtidig hindre fraflytting. Kommunen vil med dette stimulere til økt byggeaktivitet for helårsboliger i kommunen, dvs. boliger som bebos fast og helårig av personer som er bostedsregistrert i Ibestad kommune. Ordningen gjelder for tiltak innenfor gjeldende budsjettår.

1. Tilskudd kan søkes til følgende tiltak:

a.

* + 1. 250.000 kr. ny bolig for alle nybygg i privat boligfelt og utenfor regulerte boligfelt i kommunen.
    2. 150.000 kr. per ny bolig for alle nybygg i kommunale boligfelt i kommunen.
    3. Sannsynliggjøring av tilgjengelighet til tomt samt utkast til byggesøknad må ligge med søknaden.
    4. Tilskudd for nybygging utbetales mot ferdigattest.
    5. Tilskuddet er uavhengig av tomtepris.
    6. Tilsagn til nybygg gis fortløpende, med gyldighet på 2 måneder.
  1. Kr 75.000 større renoveringstiltak for eksisterende boliger.
     1. Tilskudd størrelsen ved renovering er 30 % av den delen av de samlede kostnader, begrenset oppad til kr. 75.000 per boligenhet. Mulighet for å søke om renoveringstilskudd gjelder i ett år etter overtakelse.
     2. Utbetaling av renoveringstilskudd skjer ved fremlegging dokumentasjon av kostnader og at tiltaket er gjennomført.
     3. Felles tildelingsmøte én gang pr. år.

1. Formannskapet har fullmakt til tildeling etter vedtatt reglement.
2. Generelt gjelder følgende vilkår for ordningen:
3. Det innføres et bunnfradrag på 500 000 kroner som trekkes fra investeringsbeløpet.
4. For renoveringstiltak gjelder at tilskudd kun gis til førstegangsetablerere i Ibestad kommune.
5. Dette vil si at de skal etablere seg i egen bolig for første gang i Ibestad. For ektefeller/samboere kan ikke en av søkerne tidligere ha hatt egen bolig i kommunen.
6. En av ektefelle/samboer må være under 40 år på søknadstidspunktet.
7. Tilsagnets gyldighet: 12 mnd. fra tilsagnsdato med mulighet for forlengelse inntil 12 mnd. etter søknad.
8. Tilskudd kan ikke kombineres med andre kommunale tilskuddsordninger.
9. Dersom eiendom som har oppnådd tilskudd selges eller fraflyttes innen fem år fra utbetalingsdato, vil forholdsmessig andel av tilskuddet kreves tilbakebetalt. Tilbakebetalingskravet reduseres med 1/5 per år. Ved tvangssalg kan kravet ettergis.
10. Det forutsettes at det er budsjettmessig dekning for å tildele stimuleringstilskudd.
11. Dersom eiendom som har oppnådd tilskudd omgjøres til fritidsformål innen 10 år, vil tilskuddet i sin helhet kreves tilbakebetalt.
12. Kommunens vilkår for tilskuddet skal tinglyses som heftelse på eiendommen. Kommunen betaler tinglysningskostnader.
13. Søkere må framlegge dokumentasjon på bosetting i kommunen gjennom registrering i folkeregisteret før tilskuddet utbetales.

*Reglementet vedtatt:*

*Kommunestyret 24. juni 2010*

*Revidert:*

*Kommunestyret 14. mars 2013*

*Kommunestyret 14.februar 2019*

*Kommunestyret 11. juni 2020*